
ДО 
ОБЩИНСКИ СЪВЕТ
Б У Р Г А С




ДОКЛАДНА ЗАПИСКА

от Димитър Георгиев – управител на
“Хляб и хлебни изделия” ЕООД


 
ОТНОСНО: Допълване предмета на дейност на „Хляб и хлебни изделия“ ЕООД

 

                   УВАЖАЕМИ ОБЩИНСКИ СЪВЕТНИЦИ,  

           
	През изминалите години “Хляб и хлебни изделия” ЕООД значително разшири дейността си. Изграждането на цех за производство на готова храна позволи на дружеството да разшири номенклатурата с предлагане на нови продукти и услуги при максимално ефективно използване на наличната материална база. Към настоящия момент „Хляб и хлебни изделия“ ЕООД се стреми да разгърне потенциала на новоизграденото производство чрез предоставянето и на социални услуги. Така дружеството ще може да кандидатства за предоставянето на социална услуга - „Обществена трапезария“ и социално слаби хора ще имат осигурен топъл обяд.
	За да се регистрира като доставчик на социални услуги, от Агенцията за социално подпомагане, са поставили изискването в предмета на дейност на дружеството да е посочено: „предоставяне на социални услуги и всички сделки незабранени от закона“.
	С оглед на гореизложеното, бихме искали в учредителния акт да бъде допълнен предмета на дейност на дружеството като в него бъдат включени: „предоставяне на социални услуги и всички сделки незабранени от закона“
Предвид изложеното и на основание чл.12, т.2 от Наредбата за условията и реда за упражняване правата на собственост в търговски дружества, участието в граждански дружества и сключването на договори за съвместна дейност от Община Бургас във връзка с чл.137, ал. 1, т. 1 от Търговския закон, предлагам Общински съвет – Бургас да вземе следното 

Р Е Ш Е Н И Е :

1. Допълва предмета на дейност на „Хляб и хлебни изделия“ ЕООД като включва: „предоставяне на социални услуги и всички сделки незабранени от закона“ 
2. Приема актуализиран учредителен акт на Дружеството, с отразените промени по т.1.
3. Упълномощава управителят на „Хляб и хлебни изделия“ ЕООД да отправи искане до Агенцията по вписванията, Търговски регистър за вписване на настоящото решение.
                


 

С уважение,

ДИМИТЪР ГЕОРГИЕВ
УПРАВИТЕЛ НА „ХЛЯБ И ХЛЕБНИ ИЗДЕЛИЯ“ ЕООД

